pro peruskoulu: syyskuuta 2010\nTupakkalaista harmaita hiuksia opettajille\nAlle 18-vuotiaat eivät saa pitää hallussaan tupakkatuotteita. Tästä koituu ongelmia ainakin koulumaailmassa. Tupakointi myös kielletään oppilaitoksissa.\nHelsingin Sanomien haastattelema hallitusneuvos Ismo Tuominen sosiaali- ja terveysministeriöstä kertoo, että asiasta on tullut paljon kyselyjä opettajilta. Pitääkö alaikäisten tupakat takavarikoida vai ei?\nAlaikäisiltä kielletään tupakkatuotteiden hallussapito, mutta siitä ei ole säädetty rangaistusta. Tämän vuoksi opettajien ei pidä ryhtyä poliiseiksi.\nTupakoinnin rajoittaminen oppilaitoksissa voi ajaa koululaiset pois koulualueilta. Opettajien keskuudessa pelätään, että koulujen ulkopuolella tupakoivista oppilaista aiheutuu haittaa lähialueen asukkaille.\nAlakoulussa oppilaiden tupakointi on onneksi marginaalinen ilmiö. Jos minä näen jonkun polttavan tupakkaa kouluaikana koulun alueella, takavarikoin tupakat pois ja soitan asiasta välittömästi vanhemmille. Ilmoitan heille tapahtuneesta ja sanon, että tupakat ovat saatavissa rehtorin kansliasta ja noudettavissa koska tahansa.\nJos joudun moisesta teosta raastupaan, sitten mennään.\nYläkoulujen tilanne on aivan toisenlainen. Tupakointi on yleisempää kuin alakouluissa. Oppilaat menevät tupakoimaan koulualueen ulkopuolelle. Oppilaat ovat jo fyysisesti kasvaneet.\nEn lähtisi repimään tupakoita heidän suustaan.\nSe on aivan varmaa, että tupakoivista oppilaista aiheutuu harmia lähialueiden asukkaille ja liike-elämälle. Oletan, että yläkoulujen säännöissä kielletään luvaton oleskelu koulualueen ulkopuolella kuten alakouluissa.\nVarmaan opettajat joutuvat katsomaan sormien läpi sekä oppilaiden tupakointia että koulun ulkopuolella oleskelua. Koulu ei kuitenkaan ole vankila, eivätkä opettajat ole vanginvartijoita.\nYläkoulun oppilas tajuaa, mitä tekee.\nOlisi hyvä, että Opetushallituksesta lähetetään mahdollisimman pian ohjeet kouluille, kuinka toimia tupakoinnin suhteen. On järjetöntä, että alle 18-vuotiaat eivät saa pitää hallussaan tupakkatuotteita, mutta kouluissa se sallitaan.\nMelkoinen on ristiriita murrosikäiselle nuorelle purtavaksi. Toinen sanoo älä tee, ja toinen tee vaan.\nJa kummallista on, että aikuiset, koulun henkilökunta, ei saa polttaa tupakkaa koulun alueella, ja lapset sen kuin tupruttaa.\nLähettänyt Kai-Ari Lundell klo 13:26 1 kommentti:\nTunnisteet: terveys, tuominen ismo, tupakointi\nLähettänyt Kai-Ari Lundell klo 08:01 3 kommenttia:\nOn erittäin mielenkiintoista havaita, että Kokoomuksen ja Vihreiden hallinnoimat rikkaat pääkaupunkiseudun kunnat Helsinki ja Espoo tekevät kovia säästöjä lasten kustannuksella.\nMillään ei tahdota kajota veroäyriin.\nLuokkakoot uhkaavat jälleen kasvaa Helsingissä. Tuntikehyksiä on pakko pienentää, koska käyttömenoissa ei ole enää viilattavaa.(Pia Tahvanainen, kok)\nHesarin esimerkkikoulu on Arabian peruskoulu. Harjoituskirjoista on luovuttu, mikä vaikeuttaa suuresti esim. kielten opiskelua. Puute koskee myös kuvataiteen tai käsityön materiaaleja. Rehtori pelkää ensi lukuvuotta, sillä uhkana on luokkakokojen kasvaminen.\nJutun kuvassa kaksi Arabian koulun oppilasta tekee teknisen käsityön tunnilla työkalulaatikkoja. Työt jäävät kesken, koska ei ole rahaa vaneriin laatikoitten pohjia varten. On häpeällistä, kun samaan aikaan suomalaisilla on varallisuutta enemmän kuin koskaan, sitä ei haluta jakaa lasten koulutukseen.\nPia Tahvanaiselle ja helsinkiläisille kumppaneille ei tule mielenkään nostaa kunnallisveroa, mieluummin viedään lapsilta työkirjat ja materiaalit käsistä.\n"Säästämisellä" ei ole enää mitään häpyä. Kuka uskoisi, että näin tapahtuu 2000-luvun rikkaassa Suomessa?\nMinä en usko enää, että kyse on säästämisestä. Kyse on arvovalinnoista.\nTiedän sen, koska oma kuntani, köyhä Vantaa, ei tällä hetkellä kurita oman kuntansa lapsia. On nähty, mihin kurittaminen vie. Helsinki ja Espoo ovat valinneet toisen tien, vaikka oikeasti kunnilla on rahaa.\nLähettänyt Kai-Ari Lundell klo 15:27 Ei kommentteja:\nTunnisteet: espoo, helsinki, kokoomus, luokkakoko, säästöt, tahvanainen pia, vihreät\nLähettänyt Kai-Ari Lundell klo 12:19 2 kommenttia:\nKoulujen tukiopetuksen määrät romahtivat\nKoululaisten ja lukiolaisten tukiopetuksen määrä väheni viime lukuvuonna neljänneksellä. Tukiopetusvajetta paikkaamaan on alkanut syntyä yksityisiä tukiopetusta tarjoavia yrityksiä. Opettajien ammattijärjestö OAJ pelkää kehityksen rapauttavan suomalaisen koulutuksen tasa-arvoa.\nJokaisella koululaisella on tarvittaessa oikeus tukiopetukseen. Rahapulassa painivat kunnat vähensivät tukiopetuksen määrää viime lukuvuonna rajusti.\nOAJ:n laskelmien mukaan vähennys on 24 prosenttia.\nTaas heikkoa lyödään.\nNeljännes vuodessa on huima pudotus, lähes vapaata pudotusta. Ja pitää ottaa huomioon, että edellisvuosina on tukitunteja vähennetty myös.\nOmassa koulussani on tukiopetusta varattu yksi viikkotunti per opettaja, yksi tunti luokkaa kohden on minimi. Lisäksi erityisopettaja tarjoaa apuaan pari-kolme tuntia viikossa äidinkielessä ja matematiikassa luokkaa kohden.\nJotain on pahasti pielessä koulutuksen rahoituksessa. Kuntien kantokyky ei näytä riittävän, kunnallisveroa ei tahdota nostaa edes rikkaissa kunnissa kuten Espoossa. Samaan aikaan valtion verotusta kevennetään hallitus hallitukselta.\nHalutaan rapauttaa kunnallisia peruspalveluja, vaikka kansalaiset eivät sitä kyselyjen mukaan halua. Koulutusta ja terveydenhoitoa pidetään kuntien ydinpalveluina.\nRikkaat vanhemmat ostavat jo lapsilleen tukiopetuspalveluja, köyhien kersoille ei kohta tarjota tukiopetusta ollenkaan.\nTätä rataa tietyt tahot alkavat huutaa, että kunnalliset koulutuspalvelut eivät toimi, aletaan vaatia yksityiskouluja. Käytetty taktiikka on aivan selvä, rahoitusta kiristämällä kuristetaan koulutuspalvelut ensin henkihieveriin. Sen on jälkeen helppo huudella rinnakkaiskoulupalvelujen perään. Näin on jo tapahtunut Ruotsissa, yks kaks luotiin kuntien rahoittama rinnakkainen yksityiskoulujärjestelmä.\nHyvintoimeentulevien lapsille yksityiskoulut ja köyhät ja maahanmuuttajat tungetaan ghettokouluihin kuten on Britanniassa ja Yhdysvalloissa. Köyhyys ja syrjäytyminen alkaa periytyä.\nSuomalainen koulujärjestelmä on taannut kaikille mahdollisuuden vanhempien tulo- ja varallisuustasosta huolimatta. Peruskoulussa on ideaa.\nMilloin ihmiset heräävät? Vanhempien tulee vaatia lapsilleen parasta. Koulutuksen järjestäjän, kunnan, on tarjottava tukiopetusta sitä tarvitsevalle.\nMihin niitä verorahoja oikein kerätään, jos ei lasten koulutukseen? Henkisesti on se köyhä yhteiskunta, joka ei satsaa tulevaisuuteen ja kouluta lapsiaan kunnolla.\nLähettänyt Kai-Ari Lundell klo 20:13 1 kommentti:\nTunnisteet: koulutuksellinen tasa-arvo, koulutusjärjestelmä, OAJ, säästöt, tukiopetus\nLähettänyt Kai-Ari Lundell klo 13:22 Ei kommentteja:\nOpettaja-lehti tänään: Puolueet tahtovat pienentää ryhmäkokoja\nPoliittisia puolueita alkaa kuumottaa, koska eduskuntavaalit lähestyvät pikkuhiljaa. Opettaja-lehti kyseli puolueiden halut määritellä perusopetuksen ryhmäkoot.\nKeskusta – maksimista voi tulla minimi\nPuolueen poliittinen sihteeri Helena Pakarinen: Keskusta ei ole halukas määrittelemään ryhmäkokoja lailla. Puolueella on tavoite 20-25 oppilaan ryhmäkoosta. Keskustan mielestä tarkan ryhmäkoon miettimisen ohella on syytä kiinnittää huomiota oppilasainekseen.\nEnkeliporsas: Hyvin on epämääräistä. Mitä ihmettä Keskusta tarkoittaa huomion kiinnittämisellä oppilasainekseen? Olen käsittänyt niin, että opettaja hallitsee ”oppilasaineksen” paremmin, jos luokka on pieni. Sana oppilasaines on fasistinen, on vain erilaisia ihmisiä. Ihmiset eivät ole saippuaa. En varmasti äänestä Keskustaa.\nKokoomus – tiukkaa lakia vältettävä\nPuolueen poliittinen suunnittelija Jukka Manninen: Tiukkaa ryhmäkokoa on syytä välttää. Laatukriteerit ovat samat kuin Keskustalla, 20-25 oppilasta. Pelätään myös, että maksimista tulee minimi.\nEnkeliporsas: Samanlaista epämääräistä hurskastelua kuin Keskustalla. Manninen toteaa, että opettajalla on oltava aikaa jokaiselle oppilaalle. Minä totean Manniselle, kun minulla on luokassa 18 oppilasta 30 oppilaan sijaan, aikaa on. Minulle kelpaa aivan hyvin joku 20 oppilaan maksimi alakoulun yläluokilla, alaluokkien 16 oppilaasta puhumattakaan. En varmasti äänestä Kokoomusta.\nSDP – suositukset eivät riitä\nPuolueen poliittisen osaston päällikkö Esa Suominen: Ryhmäkoot tulee määritellä laissa. Ryhmäkoon ylärajaksi on asetettava kahdella ensimmäisellä luokalla 16 oppilasta, muilla alakoulun luokilla 20 oppilasta ja yläkoulun luokilla 25 oppilasta.\nEnkeliporsas: Olen täysin samaa mieltä. SDP:n vastaus on yksiselitteisen selkeä. Harkitsen vakavasti antamaan ääneni SDP:lle.\nVasemmistoliitto – säädöksin pienemmiksi\nPuoluesihteeri Sirpa Puhakka: Opetusryhmien enimmäiskoon tulee olla 20 oppilasta. Luokkakoko tulee säätää mieluummin lailla, koska vapaaehtoisesti luokkakokoja ei pienennetä. Puhakka toteaa, että asiaa on tutkittu paljon maailmalla, pieni luokkakoko korreloi positiivisesti koulumenestykseen.\nEnkeliporsas: Vasemmistoliiton ryhmäkokoesitys perustuu keskiarvoon. Esityksessä ei oteta huomioon ikätekijöitä, mikä on vasemmistoliiton esityksen heikkous. Mitä pienempi oppilas on, sitä enemmän hän tarvitsee henkilökohtaista tukea ja kannustusta. Tuskin äänestän Vasemmistoliittoa.\nVihreä liitto – enimmäiskoko lakiin\nPoliittinen sihteeri Jouni Vauhkonen: Peruskouluissa erityistä tukea tarvitseville oppilaille on järjestettävä mahdollisuus osallistua samaan opiskeluun muiden kanssa erillisen erityisopetuksen sijasta. Vihreä liitto pelkää myös, että maksimista tulee minimi.\nEnkeliporsas: Vihreiden ajatuksista ei ota kukaan selvää. Kannatetaan enimmäiskokoja, mutta samaan aikaan pelätään sitä samaa mantraa, jota Keskusta ja Kokoomus hokevat, minimistä maksimiin höpötystä. Vaikuttaa siltä, että vihreät pyrkivät epämääräisellä selittelyllään miellyttämään kaikkia. En varmasti äänestä Vihreää liittoa.\nRKP – pienten ryhmien puolesta\nPuolueden tiedotuspäällikkö Marcus Hagström: RKP on pitkään ollut pienten ryhmien puolestapuhuja, mutta puolue ei ole ottanut kantaa, pitäisikö ryhmäkoot määritellä asetuksessa.\nEnkeliporsas: Vaikuttaa siltä, että ryhmäkoolla ei ole hölkäyksen pöläyksen merkitystä RKP:lle, niin lyhyt ja epämääräinen vastaus oli. RKP:lle ruotsin kielen aseman turvaaminen Suomessa on tärkeämpää kuin yleinen koulutuspolitiikka. En varmasti äänestä RKP:ta.\nKristillisdemokraatit – laki turvaisi tasa-arvon\nKansanedustajat Sari Palm ja Leena Rauhala: Samat rajat kuin SDP:llä, ryhmäkoot tulee määritellä laissa. Ryhmäkoon ylärajaksi on asetettava kahdella ensimmäisellä luokalla 16 oppilasta, muilla alakoulun luokilla 20 oppilasta ja yläkoulun luokilla 25 oppilasta. Ryhmäkokoja pienentämällä voidaan parantaa opetustilanteiden työskentelyrauhaa ja yksilön kohtaamista opetuksessa sekä kodin ja koulun yhteistyömahdollisuuksia.\nEnkeliporsas: Olen täysin samaa mieltä. Kristillisten vastaus oli yksiselitteisen selkeä. En kuitenkaan äänestä kristillisdemokraatteja, koska en pidä siitä ollenkaan, että he ovat omineet itselleen kaikille yhteiset suomalaiset kristilliset arvot.\nPerussuomalaiset – ryhmäkoot asetukseen\nApulaispuoluesihteeri Vesa-Matti Saarakkala: Tarvitaan tarkempia laadullisia määritelmiä asetukseen, alaluokille, yhdysluokille, ja ryhmille, joissa on käytöshäiriöisiä, pitää määrittää omat ryhmäkokomaksimit.\nEnkeliporsas: Vastaus on epäselvä, tulkitsen, että ryhmäkoot halutaan lakiin.\nGallupit ja yhteiskunnallinen ilmapiiri viittaavat siihen, että Kokoomus ja Keskusta tulevat mälläämään seuraavissa vaaleissa. Molempien puolueiden vastaukset olivat lähes identtiset ikään kuin puolueet valmistautuisivat jo uuteen yhteiseen hallituskauteen. Varmaan siksi Vihreän liiton vastaus oli noin epämääräinen, pyritään siipiveikkona taas mukaan. RKP pyrkii mukaan aina hinnalla millä tahansa.\nSeuraavallakaan hallituskaudella ei ryhmäkokoja tulla säätelemään asetuksilla tai laeilla.\n"Maksimista minimi" - mantran hokeminen on ällöttävää poliittista liturgiaa.\nLähettänyt Kai-Ari Lundell klo 20:09 3 kommenttia:\nTunnisteet: eduskuntavaalit, hagström marcus, luokkakoko, manninen jukka, pakarinen helena, palm sari, puhakka sirpa, rauhala leena, saarakkala vesa-matti, suominen esa, vauhkonen jouni\nLähettänyt Kai-Ari Lundell klo 16:03 1 kommentti:\nLähettänyt Kai-Ari Lundell klo 18:54 5 kommenttia:\nLähettänyt Kai-Ari Lundell klo 16:19 4 kommenttia:\nGooglailin sanaparilla "oecd:n keskiarvo". Hyvin nappasi. Aika moni hakutulos kosketti koulutusta.\n- Vuonna 2008 yhteensä 43 prosenttia 20-29-vuotiaista suomalaisista oli tutkintoon johtavassa koulutuksessa. OECD:n keskiarvo oli 25 prosenttia.\n- Lääkekustannusten osuus kansantuotteesta oli vuonna 2007 OECD-maissa keskimäärin 1,5 prosenttia, kun se Suomessa on 1,2 prosenttia.\n- Suomalaisten perusopetuksen päättövaiheessa olevien 15 -vuotiaiden nuorten matematiikan osaaminen on OECD-maiden parasta.\n- Suomalaisnuorten lukutaito on OECD-maiden paras. Myös matematiikan sekä luonnontieteiden taidot ovat kansainvälistä huippua.\n- Korkeakoulutuksesta suomalainen yhteiskunta hyötyy OECD:n keskiarvoa enemmän eli 84 400 euroa (miehet), kun OECD:n vastaava summa on 67 800 euroa. Naisten korkeakoulutuksessa Suomi (32 700 euroa) jää jopa alle OECD:n keskiarvon (41 200 euroa).\n- Suomen bruttokansantuote asukasta kohti on seitsemän prosenttia OECD-maiden keskiarvoa korkeampi. Sen sijaan todellinen yksilöllinen kulutus jäi Suomessa seitsemän prosenttia alhaisemmaksi kuin OECD-maissa keskimäärin.\n- Suomen terveydenhuollon laatu on monilla mittareilla mitattuna OECD-maiden keskiarvoa parempi. Erikoissairaanhoito on tehokasta ja rintasyöpien seulontaohjelma sekä pienten lasten rokotekattavuus on huippuluokkaa.\n- Bruttokorvaustaso on viimeisen työansion ja vanhuuseläkkeen suhdeluku. Suomen bruttokorvaustaso on OECD:n laskelmien mukaan 56,2 % joka on hieman vähemmän kuin OECD-maissa keskimäärin (59,0 %).\n- Suomalaisten osaaminen oli PISA 2003 -tutkimuksen huipputasoa kaikilla tutkituilla alueilla eli matematiikassa, lukutaidossa, luonnontieteissä ja ongelmanratkaisussa. Huipputulos perustui erityisesti suomalaisten heikoimpien ja keskitason oppilaiden erittäin hyviin suorituksiin.\nOECD:n keskiarvoilla pelataan kovaa peliä. Tyypillisiä pelureita ovat EK ja Veronmaksajien Keskusliitto. OECD:n tilastoja luetaan kuin piru raamattua ja hyvin tarkoitushakuisesti.\nKoulutusjärjestelmien tehoa mittaavissa PISA-tutkimuksissa suomalaiset peruskoululaiset ovat pärjänneet niin ylimaallisesen hyvin, ettei asiaa ole täällä kotosuomessa kaikissa piireissä hyväksytty tai asiaa on vähätelty.\nOECD:n perustajamaat (1961):\nMyöhemmin liittyneet maat:\nTšekin tasavalta (1995)\nOECD-maissa on muutamia mielenkiintoisia maita kuten Kreikka, Portugali, Turkki, Meksiko, Slovakia ja Chile.\nPerusväittämäni on: OECD:n keskiarvo ei ole yhtään mitään. Suomen viiteryhmä on Pohjoismaat, Saksa, Itävalta, Sveitsi ja Alankomaat.\nMeksikoon ja Turkkiin vertaaminen ei ole kovin tavoitehakuista. Ainoa oikea paikka Suomelle on kolmen parhaan sakki, mieluummin se kärkitila.\nLähettänyt Kai-Ari Lundell klo 11:28 2 kommenttia:\nTunnisteet: EK, koulutusjärjestelmä, OECD, PISA, veronmaksajien keskusliitto\nLähettänyt Kai-Ari Lundell klo 21:41 2 kommenttia:\nVantaalla, kuten muuallakin kunnissa ja valtiolla, kilpailutetaan tavaran toimittajat. Meillä toimittajana on Hansel, jonka moni vielä tuntee paremmin sen entisellä nimellä, Valtion Hankintakeskus.\nKouluun pitäisi saada joka maikalle muistitikut, koska kaikkea ei voida tietossuojasyistä enää tallettaa koulun tietokoneiden kovalevyille. Sellaista tietoa ovat mm. HOJKS:t eli henkilökohtaisen opetuksen järjestämistä koskevat suunnitelmat. (melkoinen sanahirviö muuten)\nKollegani olisi tilannut ne halvalla eräästä verkkokaupasta, oikein koulun logolla varustetut muistitikut muutaman euron kappalehintaan. Ihan noin vain ei enää kouluissakaan ostella. Kollegalleni lyötiin käteen Hanselin tuoteluettelo. Yhden muistitikun hinta luettelossa on yli 30 euroa, siis yli kuusinkertainen hinta!\nRasvainen on hinta, samanlaiselta vaikuttaa kilpailutuskin.\nLähettänyt Kai-Ari Lundell klo 16:13 1 kommentti:\nTunnisteet: hansel, kilpailutus, vantaa\n(En löytänyt aiheeseen sopivaa kuvaa, joten laitoin viimevuotisen ekaluokkalaiseni kangasörkin kuvan. Örkki kaikessa runsaudessaan on riemastuttava, ja luokkani jokainen örkki kuvasti jollakin tavalla tekijänsä luonnetta. Ja oppilaat rakastivat niiden tekemistä.)\nAamuhesarissa pohdiskeltiin Helsingin ja Vantaan mahdollisen yhdistymisen etuja ja haittoja. Ihmeteltiin helsinkiläisen ja vantaalaisen peruskoululaisen vuosihinnan eroa.\nHelsinkiläinen peruskoululainen maksaa 8019 euroa ja vantaalainen peruskoululainen 6952 euroa vuodessa. Eroa on yli tonni!\nVantaalla on suuremmat koulut. Helsingissä on enemmän maahanmuuttajataustaisia oppilaita. Helsingissä on laajempi kielitarjotin. Helsingissä panostetaan enemmän oppilashuoltoon. Vantaan sivistysviraston henkilökuntaa on vähennetty.\nMiten säästöt näkyvät oman kouluni arjessa?\nEi juuri mitenkään. Opetusryhmät ovat kohtuullisen kokoisia. On jakotunnit ja tukitunnit. Kerhoja saa pitää. Materiaalitilanne on kohtuullinen. Opetustiloja on ajanmukaistettu. Kouluani remontoidaan pikkuhiljaa.\nPakon edessä on Vantaalla onnistuttu järkeistämään toimintoja ja nyt keskitytään oleelliseen.\nEhkä asiat voidaan sittenkin tehdä toisin. Opettajia lomauttamalla ei pitkälle pötkitä, säästöä ei synnykään, se on nähty.\nJotain on siis opittu. Jotenkin tuntuu siltä, että on päästy pahimman yli.\nLähettänyt Kai-Ari Lundell klo 21:24 2 kommenttia:\nTunnisteet: helsinki, koulutuksellinen tasa-arvo, säästöt, vantaa\nProfessori: Työelämä ylikorostaa sosiaalisuutta\nSosiaalisuuden arvostamisessa on menty liian pitkälle työelämässä, arvioi Helsingin yliopiston psykologian professori Liisa Keltikangas-Järvinen. Siten suulas, itseään ja taitojaan korostava visionääri voi ohittaa maltillisen ja rauhallisen asiantuntijan työpaikan saannissa.\nProfessorin mielestä johtajien ja esimiesten pitäisi arvostaa paljon enemmän työntekijöiden näyttöjä ja asiaosaamista. Sosiaalisuuden korostamisen voisi jättää vähemmälle.\nVielä 1950-luvulla ihminen luokiteltiin narsistiksi, jos hän pyrki ihmissuhteissaan ennen kaikkea hyötymiseen.\nJollain tavalla Lisa Keltingangas-Järvisen arvio liippaa myös kouluelämää.\nOpettajiksi pyrkivien pääsykokeissa on perinteisesti arvostettu sosiaalisuutta ja avointa mielenlaatua. Muistan hyvin ensimmäisen vuoteni Jyväskylän yliopiston Opettajienkoulutuslaitoksessa, minua järkytti valtaisa sosiaalisuus ja yhteen hiileen puhaltaminen. Tilattiin kaikenmaailman kurssitakkeja ja vietettiin me-henkeä ylenmäärin korostavia illanviettoja. Toisena ja kolmantena lukuvuonna toimittiin jo normaalisti.\nYhdessä vaiheessa opettajien piti arvioida oppilaiden "tuntiaktiivisuutta". Helposti mentiin halpaan. Korkealle arvostettiin juuri luonteenlaadultaan sosiaalista oppilasta. Hiljaista, mutta aktiivisesti opetusta seuraavaa oppilasta ei juuri arvostettu. Arvioitiin siis oppilaan luonnetta.\nKun oppilas seuraa opetusta ja ajattelee, sen näkee hyvin oppilaiden silmistä, aktiivisen ja ajattelevan oppilaan ei tarvitse välttämättä edes viitata. On hyvä, että nykyään arvostetaan eri tavoin oppivia oppilaita.\nKeltinkangas-Järvisen narsismi viittaus on osuva. Elämme "mä ja mä, mulle ja mulle ja heti" -aikakautta, mikä kuvastaa yleistä ahneuden ajattelua. Peruskoulu on viimeisiä linnakkeita, joissa välitetään myös ihmisistä, jotka eivät aina keiku kärjessä.\nPeruskoulu tukee ja auttaa. Joidenkin ihmisten mielestä peruskoulu "tasaa". Näinhän ei ole. Nykykoulu antaa kaikille mahdollisuuden. Rinnakkaiskoulujärjestelmä jakaa jyviin ja akanoihin, oppikouluun kaikki eivät aikoinaan päässeet, vaikka kykyjä olisi ollut.\nEttei tule väärinkäsitystä, terve sosiaalisuus on hyvästä.\nLähettänyt Kai-Ari Lundell klo 17:33 1 kommentti:\nTunnisteet: keltinkangas-järvinen liisa, koulutuksellinen tasa-arvo, narsismi, peruskoulu, sosiaalisuus\nLähettänyt Kai-Ari Lundell klo 10:56 3 kommenttia:\nLuin aamulla tuttuun tapaani kahvipöydässä Hesaria, aamuhesarin lukeminen on minulle suoranainen riitti ja päivän sininen hetki.\nLehteä lukiessani silmiini osui iso mainoskuva entisestä oppilaastani Vesa Laurosesta. Opetin Vesan luokkaa neljä vuotta, luokat 3-6. Luokka oli pullollaan lahjakkuuksia ja oli kiva opettaa ja tehdä oppilaiden kanssa lähes mitä vain. Kymmenisen vuotta sitten luokka kokoontui erääseen Töölöntorin reunalla olevaan italialaiseen ravintolaan. Lähes koko luokka oli koolla ja hauskaa oli, jatkoille en kehdannut mennä.\nOlen aina miettinyt, miksi opettajat eivät saa järjestelmällistä palautetta oppilaistaan. Minäkin olen pitkän kasvatusketjun osanen, ketjun alkupään opettaja. Kiinnostaisi kovasti tietää, mitä oppilailleni on käynyt kaikkien koulujen ja opintojen jälkeen.\nYleensä opettaja muistaa poikkeavat oppilaat niin hyvässä kuin pahassa, lahjakkaat oppilaat muistetaan ja häiriköt jäävät mieleen aina.\nVesa Laurosen muistan erittäin hyvin. Laurosen motto näyttää olevan, että "Ihmiset ovat aina etusijalla". Samanlainen poika hän oli jo pienenä, silmistä loisti oppimisen ilo ja empaattisuus. Hän otti aina huomioon muut. Ja hän osasi innostaa muita. Ilmeisesti hän käyttää samoja avuja nyt johtamisessa.\nSen muistan, että Lauronen ajatteli aina hieman eri tavalla kuin muut, esim. aineet olivat kiinnostavia, ja hän oli luova monella tasolla, voittipa hän jonkun suuren kuvataidekilpailunkin. Ja hän oli loistava keskustelija, muut kuuntelivat Laurosta mielellään ja hän osasi kuunnella muita.\nKodin tuki on menestyksen avain. Laurosen kohdalla huomasin asian, kun menimme pokkaamaan sitä kuvataidepalkintoa, Laurosen äiti oli täysillä mukana ja kannusti poikaa. Äiti oli lämpivällä tavalla ylpeä pojastaan.\nKannattaa lukea Laurosen johtamisen ajatuksia ylläolevista linkeistä, ajattelu on aivan erilaista vaikkapa Stora Enson johtamisfilosofiaan verrattuna.\nOpettajille pitäisi jostain lähettää jonkinlainen kolmikymppisraportti oppilaistaan. Silloin tiedettäisiin, mikä oppilaasta on tullut, onko kasvatus ja opetus tuottanut tulosta.\nLähettänyt Kai-Ari Lundell klo 15:21 4 kommenttia:\nTunnisteet: lauronen vesa, oppimisen ilo, palaute, reaktor, young professionals


Verkkotunnuksia myös yksityishenkilöille - Tiedote - liikenne- ja viestintäministeriö\nVerkkotunnuksia myös yksityishenkilöille\nTiedote 21.04.2005 15.01 fi\nVähintään 15-vuotiaat yksityishenkilöt voivat ensi vuonna hakea suomalaista verkkotunnusta. Tähän asti verkkotunnuksia on myönnetty vain yrityksille ja muille yhteisöille.\nTasavallan Presidentti vahvisti verkkotunnuslain muutoksen 21. huhtikuuta. Lakimuutos tulee voimaan 1. maaliskuuta 2006, minkä jälkeen yksityishenkilöt voivat hakea verkkotunnusta.\nYksityishenkilön hakema verkkotunnus voi olla mikä tahansa vapaana oleva yleisnimi, lyhenne tai erisnimi. Verkkotunnus myönnetään esimerkiksi samannimisistä henkilöistä sille, joka tunnusta ensimmäisenä hakee. Yksityishenkilö voi hakea yhtä tai useampaa verkkotunnusta.\nToisen luonnollisen henkilön nimeen perustuvaa verkkotunnusta ei voi hakea. Väärinkäytösten välttämiseksi yksityishenkilöiden nimiin perustuvat verkkotunnukset tarkistetaan Viestintävirastossa muita tunnuksia tarkemmin. Verkkosivujen sisältöä ja niillä olevan aineiston laillisuutta sen sijaan valvovat yleiset laillisuusviranomaiset, kuten poliisi.\nYksityishenkilöt voivat lakimuutoksen myötä hakea verkkotunnusta Viestintävirastosta samaan tapaan kuin yritykset ja muut yhteisöt. Verkkotunnus haetaan pääsääntöisesti sähköisesti Viestintäviraston verkkotunnuspalvelusta. Hakeminen on kuitenkin mahdollista myös henkilökohtaisesti Viestintävirastosta. Valtaosa verkkotunnuksista haetaan Internet-palveluntarjoajan välityksellä.\nVerkkotunnukset ovat voimassa kolme vuotta kerrallaan. Yksityishenkilö voi pyytää nimeensä perustuvan verkkotunnuksen sulkemista määräajaksi tai peruuttamista ongelmatilanteissa.\nLakimuutoksen myötä Viestintävirasto saa antaa verkkotunnukseen liittyvän päätöksensä tiedoksi myös sähköpostilla, jos tällaiseen tiedoksiantoon on saatu asiakkaalta suostumus.\nNykyinen verkkotunnuslaki tuli voimaan syyskuussa 2003. Tällöin verkkotunnuksen ei tarvinnut enää olla identtinen hakijan patentti- ja rekisterihallituksessa rekisteröidyn toiminimen tai tavaramerkin kanssa. Myös yleissanoihin perustuvia verkkotunnuksia alettiin myöntää.\nVerkkotunnus maksaa tällä hetkellä 55 euroa. Suomalaisia .fi-verkkotunnuksia on käytössä lähes 100 000.\nviestintäpalveluiden valvonnan päällikkö Merja Saari, Viestintävirasto,\npuh. (09) 6966 468, 050 386 1771


Kirkkonummelta 12 taistelijan joukkueella Porvoon Junnucupiin (27.4.2012)\nOhessa vielä viimeiset ohjeistukset ja sitten ei muuta kuin menoksi!!! Valmentajista paikalla ovat Niina ja Steffi. Tsemppiä kaikille kisaajille (ja vanhemmille)!\nSunnuntain junnujen peruskurssi ja junnujen jatko 1 treenejä ei ole (26.4.2012)\nJunnucupin vuoksi sunnuntaina 29.4 ei pidetä seuraavia "Steffin" treenejä: 15:30 - 16:30 Junnut (jatko 1) 16:30 - 17:45 Junnujudojen peruskurssi\nHämeenlinna-shiaissa pirteitä otteita (14.4.2012)\nHämeenlinna-shiai käytiin lauantaina 14.4.2012. Kirkkonummelaisittain kisat menivät hyvin, otteet olivat pääsääntöisin pirteitä. Erityisesti mieleen jäi Veeti "Tuska" Kanervan kulta ja Alexandra "63" Bartonin hopeataistelu kaksi painoluokkaa aiempaa ylempänä\nEmilia voitti kultaa Eurooppa Cupissa Teplicessä (12.4.2012)\nEmilia Kanerva voitti kultaa kovatasoisessa U18 Eurooppa Cupissa Tsekin Teplicessä 12.4.2015. Kultamitaliin tarvittiin viisi voittoa. Voiton seurauksena Emilian maailmanlistan rankingsijoitus nousee kolmoseksi ja peräkkäisten tappiottomien otteluiden määrä jo viiteenkymmeneenviiteen.\nYhteistyö koulujen kanssa jatkuu - koululaisia jumppatunnillaan tatamilla (3.4.2012)\nGesterbyn koulun valinnaisliikunnassa tutustuttiin jälkeen judoon tiistaina 3.4.2012. Toiminta seuran ja koulujen välillä on jatkunut jo useita vuosia. Tunnille osallistui 12 tyttöä ja poikaa viidensiltä ja kuudensilta luokilta. Hiki tuli pintaa leikkimielisten harjoitusten kautta perehdyttäessä judon perustekniikoihin: ukemiin eli kaatumiseen, sidontoihin ja heittoihin. Osa olisi vielä harjoitusten päättyessä jäänyt mielellään tatamille... :)\nRasse viides miesten SM-kisoissa (31.3.2012)\nRasmus "SH" Rinne otteli hienosti viidenneksi miesten SM-kisoissa Lappeenrannassa 31.3. Toinen kirkkonummelainen, Alexandra "57" Barton hävisi molemmat ottelunsa.\nPääsiäisen ajan treeneistä (28.3.2012)\nTätä uutista klikkaamalla selviää pääsiäisen ajan treenit Kirkkonummella.\nHuonoja hetkiä Saksassa (25.3.2012)\nKirkkonummen judoseuran urokset, Rasse ja Eetu, kävivät nöyryytettävänä Bremenissä A-junnujen Bremen-mastersissa. Molemat hävisivät ainoan ottelunsa. Saman kohtalon koki Alexandra tyttöjen vastaavassa kisassa Bad Blankenburgissa.\nHienoja hetkiä Hontai-shiain pyörteissä (24.3.2012)\nTulessa oli tänään 12 henkinen joukkue Kirkkonummelta niin nuoria kuin nuoria aikuisia. Osalla (Veeti ja Petri) ottelut jatkuvat vielä huomenna alempien vöiden mestaruuskilpailuissa, joten kyseessä oli vasta "lämppäriotteluita"... ;)\n"Semmost se on, sano Matti" (24.3.2012)\nMatti "Juopperi" Juopperi voitti yhden ja hävisi yhden ottelun megalomaanisessa Bremen Masters turnauksessa, Saksassa 24.3.2012. Matin oma kommentti hieman odotuksia huonommin menneestä kisasta, kiteytyy yllä olevaan otsikkoon.


Entiset lohipelaajat maailmalla | Jatkoajan keskustelupalsta\nLuet ketjua: Entiset lohipelaajat maailmalla\nEntiset lohipelaajat maailmalla\n07.10.2009 klo 23.53\nAvataanpas tällainen ketju, kun tuota liikennettä on ollut sekä sisään että ulos ja nytkin jokunen hemmo kiekkoilee ulkomailla asti. Tsekkasin tänään, mitä Haapasaaren Jussille ja Mäntylän Nikolle kuuluu. Joukkueensa Les Dauphins Épinal on pelannut muutaman matsin ja piikkipaikallahan se Haapis koreilee pistepörssissä. Tili on auki myös Mäntylällä, ja hyvin on aloittanut naapurin poika Karlssonkin. Ihan yhtä tuottoisasti ei ole mennyt Hagelbergin Janilla. Ranskassa menestyy myös mm. Jukurien viime kauden luottopakki Nicolas Besch. Ranskassa tuo ottelutahti on aika leppoisa kotimaahan verrattuna, usein vain yksi matsi viikossa.\nViimekautisista esim. Jaros ja Kopecky eivät pelanne missään, ainakaan ylemmissä sarjoissa. Saksan 2-tasolla surfailee mm. Sami Kaartinen, joka monen muun seuran ohella viipyi hetken myös KiVassa kaudella 2000-01. Tsekin Extraliigassa (HC Kometa Brno) kiekkoja torjuu Sasu Hovi, KiVassa kaudella 2003-04.\nLohessa kaudella 2005-06 kiekkoja kopannut Sami Heinonen tukkii maalinsuuta Eaters Geleen -joukkueessa Hollannissa. Vielä toissa kaudella Lohessa pelannut Teemu Kolehmainen kiekkoilee Ruotsin 1. divarissa Visbyssä. Samana talvena muutaman pelin KiVassakin otellut Juha Gustafsson pelaa nyt 1. divarin Tingsrydissä. Kaudella 2005-06 lohipaitaa kantanut Tuomas Tikkanen edustaa Olofströms IK:ta ja Jarkko Oikarinen (2006-07) Asplöveniä.\nSiinähän noita alkuun. Aika vähän on ukkoja nyt ulkomailla, muutama vuosi sitten lista olisi ollut melkoisesti pitempi.\n10.10.2009 klo 01.25\nEräs vantaalaiskasvatti koppailee kuuleman mukaan kiekkoja nykyään jossain Chicagossa.\nVaikka toki Niemi breikkasikin Lahdessa, lämmittää se silti mieltä nähdä aito Lohi ison veden takana.\nMielenkiintoisia nippelitietoja näiden vähän pienemmässäkin roolissa pelanneiden nykytilanteesta. Kiitoksia tästä.\n27.04.2010 klo 19.53\nUusia uutisia odotellessa muistellaan vähän menneitä ja katsotaan, missä ex-lohipaitoja on viilettänyt.\n2008-09-kaudella lohirysää tukkivat vuorollaan mm. nyt liigafinaaleita pelaava Atte Engren ja rapakon taakse (LA Kings?) suuntaava ex-pata ja "sensaatioveskari" Jussi Rynnäs. Niemisen Jani urakoi kevättalvella KooKoossa. Luukulla kävivät myös mm. A. Ahlqvist, N. Siren ja S. Vehviläinen. Mäntylän Niko ja Haapis sekä Hagelbergin Janne kiekkoilivat Ranskassa. Koskelan Niko HC Luviassa.\nLuceniuksen Niclas löi läpi Lehterän rinnalla Tapparassa, Rannan Roope Jokipojissa ja Bluesissa, Kulmalan Vesa D-teamissa. Jasko sinnitteli SaiPassa, muttei aina mahtunut pelaavaan kokoonpanoon. Myös Pöystin Eetu väläytteli, mutta läpimurto sai odottaa. Tume Nikoskelainen piti suurimman osan vuotta (2009-10) sapattia.\nJa olihan siellä monta muutakin, joista suuri osa jatkoi lohipaidassa, osa lopetti tai siirtyi pois Suomesta (mm. Kopecky, Jaros, Acres, McKenna, Vuorisaari...). Managerina pyörähti Samuli Jalkanen.\n2009-10-joukkueesta kirkkaampiin valoihin nousivat myös nyt finaaleita tahkoava "puujalka miliisi" Honkanen. Capo Grünn näki tilaisuutensa koittaneen myös Lappeessa, jatkaa siellä. Tuomisen Aki haki taas vauhtia ulkomaille Tikkurilasta. HIFK:sta vauhtia vuorollaan keräsi n. 15 peluria. Jokerien Pulkkista odotettiin innolla, mutta eipä kaveri koskaan lohipaitaan ehtinyt. Blomqvistin Sami (Blues) sai kokemusta äijämeininkiin myös. Dowhayko tuli, näki ja lähti pian takaisin kotiin. Kaveri ei ollut entisellään.\nNyt kun pelaajalistaa katsoo, kovahan se periaatteessa oli. Mutta aina eivät olleet parhaat yhtä aikaa kehissä. Rotaatiotakin taisi olla liikaa, sillä ihmeesti ruuti kuivui kauden loppua kohden. Santanenkin osoitti inhimillisiä piirteitä.\nToivotaan ettei näitä menneitä listoja tarvitsisi enempää selata. Mutta jos huonosti käy, niin minkäs teet.\n27.04.2010 klo 20.45\nrapakon taakse (LA Kings?) suuntaava ex-pata ja "sensaatioveskari" Jussi Rynnäs.\nJussi teki viikko sitten sopimuksen Toronto Maple Leafsin kanssa.\nNyt kun pelaajalistaa katsoo, kovahan se periaatteessa oli. Mutta aina eivät olleet parhaat yhtä aikaa kehissä\nViime vuoden lokakuussa Kiekko-Vantaa kaatoi seuraavalla rosterilla Sportin Vantaalla maalein 3-2 ja porskutti sarjakärjessä:\nTomi Lindfors - Teemu Mustaniemi - Turo Järvinen\nCarlo Grünn - Tommi Laine - Roope Talaja\nOssipekka Lehtonen - George Nistas - Matias Perkkiö\nToni Jeskanen - Antti Laaksonen - Tommi Lehtonen\nJimi Santala - Jussi Ruohola\nIlari Melart - Aki Tuominen\nRony Ahonen - Jani Honkanen\nJuho Santanen (AM)\nSanoisin, että kova miehistö, ennen kaikkea pakiston 2/3-parit. Kyllä jos tuollaisen nipun kanssa saisi tehdä duunia kesästä asti, pelaajaruletti olisi luokkaa normaali (KooKoo, Sport, Jokipojat...) niin kotietu ja välierät pitäisi olla aika selvää tavaraa. Aina saa jossitella ja aina saa haaveilla.\n27.04.2010 klo 22.50\nOikeassa olet. Tuollaisella nipulla taisteltaisiin aina mestaruudesta. Pakistosta oli lopussa eli helmikuussa jäljellä vain Ruohola. Hyökkääjistä eniten menetettiin Grünnissa. Kaikkiaankin taitoa, kokemusta ja voimaa meni, mikä näkyi lopulta tasapaksuna puurtamisena. Maalinteko oli vaikeaa, ja vaikka Lindfors ja Nistas loivat tilanteita, päättäjiä ei löytynyt.\nJussin sainaus oli mennyt ohi, mutta useita kiinnostuneita oli perässä, sen huomasin.\n16.06.2010 klo 21.20\nHuomasinpa tuossa ohimennen, ettei tuoreen NHL-mestari Antti Niemen B-junioritilastoja löydy Jääkiekkokirjoista tai nettilähteistä, joten pelasikos hän K-Vantaassa myös B-junnuaikana? Ainakaan kauden 99-00 B-nuorten SM-alkusarjan kokoonpanosta häntä ei löydy.\n23.01.2011 klo 01.07\nVanhalla lohipaidalla Ilari Filppulalla menee ihan hyvin tois puol isoo vettä Detroitin farmijoukkueessa Grand Rapidsissa. 43:n ottelun jälkeen hänen tehopisteensä ovat 15+18=33 ja hän johtaa joukkueensa sisäistä maali- ja pistepörssiä. Lisäksi Filppula valittiin AHL:n All Stars -otteluun (Ylen uutinen), joka pelataan 30.-31. tammikuuta.\n02.03.2011 klo 11.51\nAntti Niemi meni tekemään neljän vuoden jatkosopimuksen San Josen kanssa ja tienaa melkein neljä miljoonaa dollaria kaudelta. Todella hienoa Antin kannalta! Kaveri on kuudessa vuodessa noussut jääkoneen kuljettajasta ja mestismaalivahdista yhdeksi NHL:n parhaista maalivahdeista. Vieläköhän jonain päivänä "Andy" nähdään K-Vantaan maalia tukkimassa? Toivotaan niin. Kaverilla kuitenkin sykkii vahva lohisydän.\n02.03.2011 klo 12.50\nAntti Niemi meni tekemään neljän vuoden jatkosopimuksen San Josen kanssa ja tienaa melkein neljä miljoonaa dollaria kaudelta.... Toivotaan niin. Kaverilla kuitenkin sykkii vahva lohisydän.\nAntin tulevaisuus on taloudellisesti turvattu. Tavallisella tappuraisella jo yhden vuoden nhl-liksa riittäisi useimmiten loppuelämän pohjaksi. Toivotaan nyt, että AN kokisi hieman huolta myös kasvattajaseurastaan ja antaisi oman panoksensa seuran toimintaan tavalla tai toisella. Vaikkapa junioritoiminnan tehostamiseksi niin, että KiVa olisi varteenotettava vaihtoehto liigajoukkueiden houkutuksille. Muutaman vuoden määrätietoinen työ loisi vahvan pohjan myös edustukselle.\nJa eihän tämän työn tarvitse jäädä yksin Niemen varaan, voivat siihen toki osallistua Filppulat ja muutkin halukkaat.\n14.04.2011 klo 00.04\nIlari Filppulan kausi AHL:ssä on takana ja lopullinen saldo oli 76:ssa ottelussa tehot 20+44=64, mikä oikeutti joukkueen sisäisen pistepörssin kärkisijoitukseen ja koko AHL:ssä sijalle 15. Filppulan edustaman Grand Rapidsin matka tyssäsi runkosarjaan, mutta Filppula nostettiin yhdessä 14 muun Grand Rapidsin pelaajan kanssa Detroitiin varamiesten varamiehiksi. Tuskin tulee enää tällä kaudella pelaamaan otteluakaan, mutta onpahan silti mahdollisuus siihen ja pääsee loppukaudeksi veljensä Valtterin seuraan. Unelma elää edelleen: Detroitin ykköskenttä Filppula-Datsyuk-Filppula. Nyt vain toivotaan hirveää loukkaantumissumaa autokaupunkiin.\nAntti Niemi jatkaa myöskin pelejä, kun San Jose kohtaa torstain ja perjantain välisenä yönä Los Angelesin pudotuspelien ensimmäisellä kierroksella. Niemi nousi omien otteidensa ja Niittymäen loukkaantumisen myötä San Josen ykkösmaalivahdiksi. Hänen tilastonsa olivat melko lailla samat kuin viime kaudella Chicagossa, vaikka pelejä tuli puolet enemmän.\nSan Jose ja Detroit olivat konferenssin sijoilla kaksi ja kolme, joten hyvin todennäköisesti jompi kumpi nähdään konferenssin finaalissa ja mahdollisesti jopa Stanley Cup -finaalissa. Vantaalaisvärejä nähtäneen siis tänäkin vuonna finaalissa. Vaikea on päättää, ketä kannattaa, kun Detroitissa on Filppulat ja San Josessa Niemi, mutta Anaheimissa on Selänne (legenda), Koivu (kerrankin finaaliin asti), Lydman (4 x hopea) ja Ruutu (EVU-lähtöinen), ja kaikki kolme joukkuetta pelaa vielä samassa, läntisessä konferenssissa.\n02.07.2011 klo 14.54\nKiekko-Vantaan oma kasvatti ja merkittävässä roolissa lohipaitojen Mestis-nousussa toiminut maalivahti Sami Heinonen täyttää tänään 35 vuotta.\nKiekko-Vantaan toimituksen uutinen asiasta\n15.11.2011 klo 20.08\nVanhoja lohipaitoja löytyy maailmalta runsaasti, joten otetaanpa pieni tilannekatsaus joihinkin heistä Suomen ja NHL:n ulkopuolelta.\nViime kaudella pääasiassa A-junnuissa pelannut Tomi Tuomisto matkusti täksi kaudeksi Ranskan pääsarjassa pelaavaan Morzine-Avoriaziin, jossa kahdeksassa ottelussa Tuomisto on tehnyt kovat tehot 6+1. Tuomisto on joukkueen sisäisen pistepörssin kolmas ja maalipörssin kärki ja koko liigan maalipörssissä jaetulla kolmannella sijalla.\nKiekko-Vantaan oma kasvatti Niko Mäntylä pelaa jo kolmatta kauttaan Ranskan pääsarjassa Epinalissa. Mäntylä on parantanut peliään kausi kaudelta ja tällä hetkellä seitsemässä pelissä on tullut tehot 0+5. Hyvin näyttää Mäntylä jaksaneen Ranskassa. Milloinkohan veri vetää takaisin Vantaalle?\nPari kautta sitten K-Vantaassa pelannut Carlo Grünn siirtyi puolentoista SaiPassa vietetyn vuoden jälkeen Saksan kakkossarjassa pelaavaan Eispiraten Crimmitschau -nimiseen joukkueeseen. Neljässätoista ottelussa syntyneet tehot 6+5=11 oikeuttavat joukkueen sisäisen pistepörssin nelossijaan.\nVantaalta hopeakauden 2002-2003 jälkeen isompiin valoihin matkannut Joonas Rönnberg aloitti nyt toisen kautensa Ruotsin Allsvenskanissa, tällä kertaa Leksandissa. Viime kausi meni puolustavalta puolustajalta pisteisiin nähden varsin mukavasti (49 ott., 3+9=12), mutta tällä kaudella 18 ottelussa on tullut normitehot 1+1.\nVantaalta lähtöisin oleva Joonas Vihko löi itsensä läpi SM-liigan kirkkaimpiin tähtiin toissa kaudella ja suunnisti hyvin menneen hopeakauden jälkeen Elitserieniin Luleån joukkueeseen. Pelit siellä ovat menneet ihan hyvin, noin puolen pisteen ottelukeskiarvolla.\nVihkon monivuotinen joukkuekaveri ja myöskin Vantaan oma kasvatti Ville Viitaluoma siirtyi parin nappiin menneen HPK-kauden jälkeen samaiseen seuraan. Pelit eivät ole menneet ihan odotusten mukaisesti, mutta 3+5 20 pelissä on ihan ok-suoritus, noin puoli pistettä per peli.\nViime kaudella eräänlaiseen kulttipelaajan asemaan fanien keskuudessa Vantaalla noussut Jari Voutilainen siirtyi kesällä Ruotsin kolmanneksi korkeimmalla sarjatasolla pelaavaan tukholmalaiseen Nackaan. Pelit siellä eivät ole menneet ihan toivotulla tavalla, kun 15 ottelun jälkeen tilastoissa komeilee 3+2.\n15.11.2011 klo 22.40\nUran ensimmäinen täysi kausi aikuisten sarjatasolla ulkomailla ja Ranskassa, takana kausi A-nuorten 1-divisioonassa Kiekko-Vantaan joukkueessa... Hmm, melkoinen dejavuu iski tästä Tuomiston yhdistelmästä. Aivan, Jussi Haapasaari, joka lähti Ranskaan pelattuaan viimeisen juniorikautensa (1998-1999) Kiekko-Vantaan A-nuorissa 1-divisioonaa. Tulokaskausi tuotti tilastoihin 25 ottelusta 12 tehopistettä (5+7) eli maaleissa Tuomisto on jo nyt ohi ja tehopisteissäkin menee pikapuoliin. Toisella kaudella Haapis nakuttikin sitten jo 42 tehopistettä 27 ottelussa. Neljän Ranskassa pelatun kauden jälkeen mies tuli takaisin Suomeen ja Mestikseen ja jälki Haukoissa oli hurjaa: 41 ottelussa 43 tehopistettä.\nMielenkiintoista nähdä jatkuuko Tuomiston urakehitys tulevaisuudessa samaa rataa kuin Haapiksella myös tältä osin, eli tuleeko lohen junioritähti takaisin lohipaitaan ja suoraan 1-2 ketjuun. Okei, Haapis meni Haukkoihin, mutta oli se lähellä Kiekko-Vantaan paikkakin tuohon aikaan...\n17.11.2011 klo 19.13\nOma kasvatti ja ensimmäinen K-Vantaasta NHL:ään varattu pelaaja Jani Hakanpää teki juuri uran ensimmäisen liigamaalinsa Bluesin ja HIFK:n välisessä ottelussa. Maalin syöttäjänä oli vanha lohipaita Roope Talaja ja vastustaja HIFK:n maalissa ensimmäistä liigapeliään pelaa Mika Norja.\nMelko vantaalainen maali!\nMarkus Granlundin ilmaveivin jälkeen Roope Talaja vei Bluesin 2-1 johtoon, mikä jäi myös ottelun loppulukemiksi.\nHieno ottelu vantaalaisittain. Hakanpäälle ensimmäinen maali, Talajalle pari pistettä ja Norjalle torjuntaprosentti 91,67 ja vain kaksi päästettyä maalia. Nähtiinpä ottelussa vielä ilmaveivimaalikin.\n27.11.2011 klo 14.45\nWESERSTARS BREMEN - Eishockey Oberliga Nord - News: Hamburg Crocodiles besiegt\nOho, Jari Voutilainen yllättää (taas). Nyt mies on siirtynyt Ruotsin Nackasta Saksan Oberliigaan pelaamaan ja debyytissä heti tehot 4+1. Nackassa 15 ottelua tuotti tehot 3+2. Nackan sivuilta ei ainakaan löydy mitään siirtoon viittaavaa uutista, mitäköhän tässä on taustalla...\nLinkki: Weser Starsin verkkosivut, otteluraportti\n01.12.2011 klo 22.15\nTodella pikaisella visiitillä (tuliko edes paperilla viikkoa täyteen?) kauden alla Kiekko-Vantaan ykköspakkina paistatellut Joni Haverinen on saanut kenkää joukkueestaan Slovakiassa. Ehti pelata 26 peliä tehoin 1+4.\n30.12.2011 klo 03.41\nOnpa muuten Roope Talaja melkoisessa vireessä SM-liigassa. Syötti eilen tasoitusmaalin Jokereita vastaan ja teki itse jatkoajalla voittamaalin (maalikooste). Viime kaudella Talaja teki vain tehot 2+3 ja pudotuspeleissä 2+1, mutta nyt puolessa välissä kautta kasassa on jo 9+5. Upeasti "meidän" Roope on nousut SM-liigan vakiokasvojen joukkoon ja lyönyt itsensä läpi!\n30.12.2011 klo 09.41\nUpeasti "meidän" Roope on nousut SM-liigan vakiokasvojen joukkoon ja lyönyt itsensä läpi!\nOnkohan Lohipojan rillit menneet nyt ihan umpeen tai peräti kadonneet kokonaan? Roope on kuitenkin Kalpan-kasvatti, junnuna pelannut KJT:ssä ja Peltolan-pelloilla vetänyt vain 4:nä kautena! Tällä historiikilla ei kaverista tule "meidän roopea"- ei sitten millään.\nViimeksi muokannut ylläpidon jäsen: 30.12.2011\n30.12.2011 klo 13.17\nArvelinkin, että jollain saattaa mennä herne nenään, jos lukee viestini läpi nopeasti sen kummempia ajattelematta. Korjataan kuitenkin sen verran, että meidän-sana oli lainausmerkeillä varustettu ja viittasi lähinnä siihen, että Talaja tosiaan pelasi muutaman vuoden K-Vantaassa ja nousi fanien suosikkipelaajaksi. KalPasta lähtöisinhän hän on ja KJT:ssa pelannut juniorina. Tämän minä kyllä tiesin enkä todellakaan villeimmissä unissanikaan lähtisi Talajaa K-Vantaan kasvatiksi lukemaan.\nToivottavasti nyt espoolaisetkin ymmärsivät viestini punaisen langan.\n06.01.2012 klo 03.07\nAlle 20-vuotiaiden MM-kisat on nyt ohi ja Suomen loppusijoitus oli neljäs. Meidän oma poika Jani Hakanpää pelasi ihan hyvät kisat. Seitsemästä ottelusta pisteitä tuli 1+2=3, jäähyminuutteja kertyi kuusi ja tehotilastokin jäi kolme maalia plussan puolelle. Hakanpään mietteitä turnauksesta voi lukea tästä haastattelusta.\nEVUn kasvatti Teemu Pulkkinenkin pelasi myös ihan hyvät kisat, 6+4=10, kaksi jäähyminuuttia ja +4. Kuluneella kaudella K-Vantaassa käväisseistä pelaajista joukkueessa olivat mukana myös Alexander Ruuttu, Miro Hovinen, Markus Hännikäinen ja Markus Granlund.\n01.02.2012 klo 13.12\nHUIPPUJOUKKUE SUOMESTA ALAMÄKILUISTELUN ÅREN MM-OSAKILPAILUUN\nRautatientorilla käytiin viikonloppuna karsinnat pääsystä Suomen alamäkiluistelujoukkueeseen. Joukkueeseen pääsivät mm. K-Vantaa-ikoni Petri Pitkäjärvi sekä parisen vuotta sitten lohipaidoissa piipahtanut Mikko Hyvönen.\n24.02.2012 klo 13.21\nHakanpään kausi ohi - uutiset - SM-liiga - www.jatkoaika.com\nHienosti Hakanpää murtautui Bluesin liigamiehistöön ja maajoukkuepelejäkin tuli enemmän kuin kertaakaan aiemmin. Hakanpäällä päättyy sopimus Bluesin kanssa tähän kevääseen ja samoin St. Louis Bluesin NHL-varaus umpeutuu, elleivät he tee sopimusta, joten nähdäänköhän meidän Jani ensi kaudella Pohjois-Amerikassa? Mieluumminhan sitä näkisi vantaalaiskasvatin Amerikassa kuin Espoossa.\n04.05.2014 klo 10.06\nNo nyt kelpaa nostaa Kiekko-Vantaan osiossa vanhaa ketjua esiin, sillä Jukka "Hakkis" Hakkarainen palkittiin eilen lauantaina Liigagaalassa yhdessä Jari Levosen kanssa Unto Wiitala-palkinnolla kauden 2013-2014 parhaana erotuomarina.\nIsot onnittelut Hakkis!\nLinkki: Liigan kotisivut ja tiedote kauden palkituista.


land roveria ostamassa hyviä neuvoja kaivataan - Offipalsta.COM\nland roveria ostamassa hyviä neuvoja kaivataan\nNonii ,viikonloppuna aikomus ostaa land rover freelander 2.0dti -00 nyt kaivataan hyviä neuvoja mitä tuosta autosta kannattaa erityisesti tutkia kun land rovereista ei ole mitään kokemusta,aivan uusi tuttavuus.\nViimeksi muokannut elhapero : 21.10.2013 20:01\nkaverilla oli juuri tuollainen mut bensa koneella... en tiedä oliko kyseinen auto joku maanantai yksilö vai onko kaikki samanlaisia.. ihan ihme sähkö vikoja ja vaikka mitä.. auto oli siisti kun mikä ja vähän ajettu mutta täys romu. nyt seisoo kone paskana pihassa.\nFaijalla oli joskus tommone muistaakseni 1.8l pensa.\nSe oli ainakin kaamee paska, sähkövikoja, ja lisää sähkövikoja.\nMittaristo sekoili aika ajoin, vaikka vaihdettiin. Takaluukun lasi saattoi aueta omia aikojaan(sähköinen). Myös ajossa. Kaikki arvaa että toi kone ei oo oikee tollaseen, joten en edes viitsi puhua siitä enempää. Oli käytössä vähä yli vuoden ja vaihtui jeepin pikku cherokeehen.\nNonii ,viikonloppuna aikomus ostaa land rover freelander 2.0dti -00\nMiks? Säästä lisää ja osta ees kakkoskoppanen jos friilanderi pitää saada.\nkysäses roverfriends sivustolta kans, luulenpa ettei sieltä (kään) löydy yhtään puoltoa moiselle, tuo 1 st gen on oikeasti huonossa maineessa ...\nJep, siinä bensakoneessa on kannessa ne muoviset ohjaintapit mitkä tietyn ajan kuluttua sanoo moro...ellei kansiremppaa ole jo tehty ja vaihdettu metallisiin...Diesel koneellinen on vissiin pikkaisen varmempi GEN1 Freekuissa.\nPalstalla löytyy lisää hauilla Freelander ja Freekku\nJos joku Lantikka pitää olla ni ota Defender,vähiten vikaa ja helpoin korjata. Toi Freelander on taatusti huonoin Lantikka joka suhteessa ja ainakin maasto-ominaisuuksiltaan.\nEipäs nyt olla noin tavattoman kriittisiä. Englantilaisten autojen kanssa on oma tunnelmansa, jota kovin moni on yrittänyt jäljitellä siinä onnistumatta. Tuskin kukaan järkisyistä tuollaista ostaa.\nHyvin huollettuna sähkövikojen kanssakin pärjää. Ei niitä kannata jättää kasaantumaan. Aina tulee uusia ja outoja yllätyksiä.\nTakalasin tiiviys tuottaa ongelmia ja yksilöstä riippuen paksin maton alunen ottaa itteensä.\nMeidän perheen kokemukset bensakutoskoneesta automaattilootalla, jossa oli myös oma mukava fiiliksensä.\n...jokainen voi kokeilla nostaa soutuveneeseen tykalupakin, soutaa saareen ja ruveta tekemään autoa. Siihen nähen noi on kuitenkin mukavampia valintoja kuin perusperheautot...\nLähetä yksityisviesti: jave\nEtsi kaikki jave:n viestit\nAlkuperäinen kirjoittaja jave\nTässäkö sitä on?\nJooho, eli freelanderi 1gen vehkeissä etenkin vm 2001 asti oli ongelmia ja etenkin 1.8 bensakoneissa. Mulla oli 3 vuotta -01 1.8 koneella ja ei ollut mitään ongelmia kuin takalasi talvella, joka on yleinen riesa (laskee sen pari senttiä huulloknestaan kun oven aukaisee ja se tahtoo jäätyä talvella kiinni). Mutta hyvä auto se on ja vetojuhtana loistava, turhaan minusta väki sitä haukkuu. Varaosat ja huolto hinnat inhimillisiä ja tekniikaltaan sellanen että itte pystyy paljon tekemään ja kohtuu pienellä vaivalla.\nSanon tähän samaan että tunnen kaksi muuta freekku 1:n omistajaa ja ei ne ole niin huonoja ole olleet kuin moni antaa ymmärtää. Mutta tuon ikäisessä autossa saa tietenkin varautua remppoihin, vaikka olisi mikä merkki\nSen verran tykästyin että nyt on freekku 2 käytössä jo kolmatta vuotta.\nViimeksi muokannut Arctic Rhino : 19.10.2013 09:05\nFreelanderin maine on kärsinyt pahasti juuri 1,8 bensakoneen muovisten ohjaritappien takia. Muut viat lienevät paljon helpompia ja tavanomaisempia ja sellaisa kuin muissakin saman aikakauden autoissa. Onhan niitä kansivikoja muisakin autoissa.\nItse olen sitä mieltä, että tuo 2.0 TD on Freelandereiden (1-series) parhaita koneita enkä ole niistä pahaa sanaa kuullut.\nKitymaasturihan tuo on, ei jakolaatikkoakaan edes. Aika ahdas ja pienet sisätilat kaupan päälle. Mutta jos tuon kokoluokan auto miellyttää niin en epäröisi ostaa tuota dieselversiota jos hinta on kohdallaan!\nFreelanderin maine on kärsinyt pahasti juuri 1,8 bensakoneen muovisten ohjaritappien takia.\nMuut viat lienevät paljon helpompia ja tavanomaisempia ja sellaisa kuin muissakin saman aikakauden autoissa. Onhan niitä kansivikoja muisakin autoissa.\nJa nimenomaan kärsinyt, koska kaikena maailman takapiharanet on mennyt korjaamaan nämä ja jättäneet sen korjauksen 1. tekemättä kunnolla 2. virittelemällä jotta saa tehtyä halpaa/hyvää jotta laite sadaan liikkeelle (ja myyntiin??) Sitte otetaan täys hinta laitteesta ja seuraava saa tehdä samat hommat uudestaan, arvatenkin hieman tuota ostaja tyyppiä kyrsii?????\nSittehän siellä on nuita "muita juttuja", jotka ovat ajan kanssa jo laitettu kuntoon, mutta valitettavasti nekin ovat aikaansaatu ihan huoltamattomuudella. Hyvänä esimerkkinä "jakolaatikko", eli kulmavaihde, jossa oljytilavuus huimaavat 0,8L ja öljynvaihtoväli on merkitty huoltokaaviossa 60.000km välein. Mutta kun sekin on kirjoitettu englanniksi lyhenteenä IRD, niin mistäs rane tietäs vaihtaa öljyä sinne????\nKyllä se Td4 on tässä tapauksessa paaaaljon parempi, kun toi 2.0tdi on laiska, mutta palvelee kyllä hienosti, kun sitä edes vähän huoltaa...\nSama juttu, sais melkein nelivedon, jolla kyllä mettässäkin pärjää melko pitkälle. Ihme ettei tuo "epäkelpoisuus" ja huonous" näy vielä(kään) hinnoissa???\nJoten siitä voi kuitenkin laskelmoida "haluttavuuden" ja todellisen arvon....\nNoniin,tuli sitten ostettua tuo ykkösversio 2.0tdi koneella,on melko mukava vanhan l200 mitsun jälkeen ajella,ohjaus tuntu ensin todella herkältä mutta viikonlopun ajelujen jälkeen ohjaus tuntuu ihan hyvältä,eikä moottori mitenkään laiska ole varsinkin kun vuotavan ahtoputken korjasin,ainoat miinukset keskuslukitus toimii välillä,takaluukku ei aukea ja webasto on mykkä,hyvääkin sentään löytyy,polttoaineen kulutus on melko pieni,lämpöä tulee sisälle aika nopeesti.Aika herkkäkulkunen tuo on,nopeus meinaa karata huomaamatta ylinopeuksille,motari nopeuksilla on melko maukas ajella eikä sisämelu edes pahemmin kasva,voisin sanoa että ihan kiva ajella eikä nuo sähköviat mitään mahdottomia ole korjata kun niihin huolella paneutuu eikä tee mitään vitosen virityksiä.\nEnklantilaista fiilistä parhaillaan...\nHyvä jos ostos mielyttää!\nsiit koneest vielä..\nJos nyt jotakuta kiinnostaa ni kerran ku oli tossa korjaamolla levälläään K-sarjan Rooverin kone tehtiin pari huomiota ihan noin maalaisjärjellä. Kun koko rakenne on alumiinia ja kannen pultit on niinki pitkiä kun ovat ni lämpö liikehdintä on suurta,sit liikkumisen takia kohdistus tapit hajoo ja koko kansi hieroo sitä dekkiä ni tiivistehän siitä hajoaa,sitku kampuran laakerikaulat löystyvät toisiinsa nähden on ilmiö se et johonkin kaulaan tulee hirvee vääntö ja murto ku vierus kaveri on irti,ja sit se tietenki narahtaa kiinni,kampura saattaa säröillä myös,ja kaikki kampuran laakerit tuhoutuu,sylinterilohko on täs vaihees jo pahasti kiero joten männät on morjest,ja kansi on sanomattaki kiero jollei halki,öljypumppu on jauhanu metallia niinku kaikki mitä sen öljyn pitäis voidella. Tää KO. auto varustettiin uudella moottorilla ku vanha oli niin sökönä ku voi olla. Ja kilometrejä oli 100tkm. Tää konemalli olis kenties hyväki kone jos se vaan kestäis,järki sanoo kyllä et ei kestä,joku sanoo et kestää? Se et tää konemalli hajoo on kai enemmänkin sääntö ku poikkeus. No pikkusen ilkeästi vois sanoo et joka kerta ku Rooverin omin voimin on suunniteltu joku moottori on se ollu täys fiasko,enimmäkseen on Roverillla ollu kai Oldsin ja Hondan koneita pitkin historiaa. Et makuasiat on makuasioita mut jos Roverin koneita moititaan ni kyl siihen perustelujakin löytyy,eihän kaikkea voi eikä tarvitse perustella "järjellä" niinku ei auton valintakaan.\nunohtus tuanoin sannoo jotta Freekussa en kovin mieltynyt ole siihen kieromieliseen takaoveen, joka on siis lasiltaan kevyksetön eikä se ovi edes mahtuisi toimimaan jos siinä kehys olisi. Mutta kun sen takaikkunan pitää avautua se 5 cm ennenkuin takaoven saa auki vaikka olis miten räntää ja jäätä takaikkunassa riittämiin.\nMun mielestä aika sairas systeemi...\nSe on sitä Britti huumoria. Taustalle vain soimaan Benny Hillin tunnari...\nMoottorin pirteys selvisi,sulakerasian sivussa on musta pieni laatikko,päällä vipukytkin ja vihreä merkkivalo.......se on teho boksi,selvä ero onko se päällä tai pois. Webasto lähti toimimaan kun kelloon tökkäs liittimen kiinni,ei varmaan hetkeen ollut käytössä kun tuli aivan jumalaton käry webaston putkesta ja liekkki nappia sai painaa useita kertoja jonka jälkeen se suostu kunnolla palamaan.\nSähköviat korjaantu kun sulakerasian takakannen painoi kiinni,taitaa olla jokaisessa sama vika kun sähköt alkaa kiukuttelemaan,luistoneston (TC) valokin löytyi mittaristosta tuon korjauksen jälkeen.Webastosta on kiertovesipumppu väsähtänyt,uusi tilattu.\nRoverin kone sääntöön on mun mielestä poikkeus, 2,25 pensakone on hyvä ja varmaan 2.5 bensa kanssa.\nJaahas, pitkästä aikaa täälläkin taas käyn....\nNyt maanantaina käytiin vähän autokaupoilla, ja saaliina oli sitten -03 Free 1.8 bensalla.....\nAjot nyt merkillisiä ole ( ehkä 10Tkm/vuosi ), kun vaan kulkee ja toimii, ja pahimmat "maastoajot" ukolla on talvella viedä peurojen ruokintapaikalle safkaa, eli auraamatonta metsä/peltotietä sellasen 200m suuntaansa.\nKärrynvetoa, koukusta huolimatta, ei juuri ole (kork 2krt vuodessa, ja sekin pelkkää kevyttä sellaista )\nTuo -88 Hapero ( jos joku siittä lukenut on) , niin lähti pariviikkoa sitten eteenpäin, niin sille sijaiseksi tuli tämä sitten....\nViimeksi muokannut jusape : 10.12.2013 10:58\nLähetä yksityisviesti: jusape\nEtsi kaikki jusape:n viestit\nAlkuperäinen kirjoittaja jusape\n-03 Defe 1.8 bensalla.....\nMikä Defe on noin pienellä koneella? En ole ikinä kuullutkaan!!??\nVoisko kysessä olla Freekku?\nJoku ihme ajatushärö tuli, Free kyseessä....\nHiluxia ostamassa vinkkejä kaivataan! hitoy Chit-Chat 3 22.12.2012 20:44\nUAZ koputtaa, Neuvoja kaivataan Ju33i Tekniikka & Jutustelu 14 05.12.2008 09:35\nKarttojen skannaamiseen kaivataan neuvoja Td5 Tekniikka & Jutustelu 7 20.08.2007 16:53\nBertan ruiskutuspumpusta neuvoja kaivataan Tekniikka & Jutustelu 3 05.09.2006 20:17


Pawprints: Näytelmiä ja näytöksiä\nNäytelmiä ja näytöksiä\nOlimme viikko sitten lauantaina koiranäyttelyssä! Siitä onkin aikaa, kun olen viimeksi näyttelyssä ollut. Säännötkin ovat ehtineet muuttua kai muutamaankin otteeseen, joten olin melkoisen pihalla siitä, miten ne kuviot oikein menevätkään. Tajusin vasta paikanpäällä, että ”värikooditkin” olivat muuttuneet. Olin metsästämässä siellä Ylvalle sinistä, ns. vanhaa kakkosta. Mutta kävi ilmi, että keltainenkin riittäisi. Toisin sitten kävi…\nc Veera R.\nOlimme matkassa Charloten ja Koodin kanssa. Näyttelyksi olimme valinneet SBCAK ry:n erikoisnäyttelyn mm. siksi, koska sen jälkeen oli tarjolla jalostusluento, jossa oli mielenkiintoisia aiheita kuultavana. Näyttely järjestettiin Jämsässä, joten lähdimme matkaan aikaisin aamulla. Myös Kentsu lähti mukaan, koska näyttelyssä oli epävirallinen Grand turismo -luokka turistikoirille, hieman ”viallisille” sellaisille. J Kentsuhan on kastroitu ja sillä on sentin yläpurenta, joten se sai mennä turistiluokkaan. Tosin on Kentsukin käynyt pari näyttelyä nuoruudessaan ennen kastrointia, ja purentaviasta huolimatta sillä on jopa yksi serti.\nSää ei valitettavasti suosinut. Lähes koko päivän satoi. Kehässä ollessa taisi olla sateessa pieni breikki, mutta kyllä me silti itsemme märiksi siellä saimme.\nEnsin kehään meni Koodi, joka sai EH:n ja oli junnu-urosten toinen. Koodi esiintyi kehässä kuin vanha konkari! Urosten jälkeen oli narttujen vuoro. Mua mietitytti etukäteen miten saan Ylvan ravaamaan. Se kun peitsaa mielellään. Ihme tapahtui, sillä Y ravasi lähes koko ajan. Asiaa helpotti varmaankin epätasainen alusta.\nc Miira I\nYlva oli kehässä elämäänsä kyllästyneen oloinen. Se ei arvoittanut kehässä oloa kovinkaan korkealle, vaan piti sitä melko tylsänä juttuna. Kaikki tuomarin lääppimiset menivät hyvin, kuten ajattelinkin. Kun tuli ”tuomion” aika, Ylva yllätti täysin – tai siis tuomari yllätti. Ylva sai ERIn, voitti junnunartut, sai SA:n (ainoastaan luokkavoittajat saivat tuolla SA:n, joten niitä ei hirveästi jaeltu), pääsi paras narttu -kehään ja sijoittui siellä toiseksi saaden myös sertin. Oh-hoh! Kyllähän se mun mielestä on tosi kaunis, mutta en odottanut tuomarin ajattelevan samoin. Ei kyllä oikeasti tullut mieleenkään, että Y nappaisi tuollaisen potin – varsinkaan erikoisnäyttelystä, johon oli ilmoitettuna 70 kelpietä. Mä oon vieläpä ilmoittanut sen toiseenkin näyttelyyn just in case, jos se ei oissutkaan saanut tarvittavaa tulosta tuolta. OMG J\n10 months old bitch. Good working condition. Good head and eyes. Nice earset. Good neck and topline. Nice body for her age. Good tailset. Good angulations and movement.\nc Outi Toni. Ylva voitti myös parhaan juniorin kiertopalkinnon.\nKun kelpiet olivat valmiita, oli turistiluokan vuoro. Kelpieitä oli sinne ilmoitettu vain kaksi urosta. Kentsu oli huomattavan paljon iloisempi kehässä pyörähtämisestä kuinYlva, mikä ei ole ihme, koska K on sellainen positiivari. J K sai EH:n ja sijoittui toiseksi.\n8 years old male. Nice type. Good head qualities. Good ears and eyes. Nice size. Good angulation and topline. Nice movement.\nTuomari molemmilla oli Gwen Fleming Australiasta.\nKentsusta ei ole kehäkettukuvaa, mutta tässä koirat toukokuun alussa.\nNäyttelyn jälkeen oli vuorossa ajan tappamista. Kävimme Charloten kanssa Jämsä-sightseeing-kävelyllä ja odotimme jalostusluentojen alkamista. Ensimmäisen luennon piti Anu Lappalainen, ja aiheena oli koirien synnynnäiset selkänikamamuutokset ja Kennelliiton uusi selkäohje. Toinen luento käsitteli koirien geenitutkimusta ja bortsujen ja kelpieiden tutkimusten tilannetta. Sen piti Marjo Hytönen. Molemmat olivat mielenkiintoisia aiheita. Ylvakin muuten antoi verinäytteen tutkimukseen ennen luentojen alkuja. Kentsu on antanut oman näytteensä joitakin vuosia sitten. Lisää verinäytteitä tarvitaan, joten kaikki näytteitä luovuttamaan\nLuentojen jälkeen oli vielä ruokailu. Skippasimme Charloten kanssa jälkiruuan, kun aikataulu oli jo venynyt ja edessä oli vielä ajo kotiin. Koko päivä kestikin sitten karvan vajaa 20 tuntia, ja se sinniteltiin karvan päälle neljän tunnin yöunilla. Melko pitkä rupeama siis. Onneksi oli hyvää seuraa mukana – kiitos Challe seurasta!\nVähän vastahakoiset mallit...\nMissi- ja misterkisojen lisäksi olemme kunnostautuneet tokonäytösten parissa. Samalla on korkattu Ylvan ensiesiintymiset näytöksissä. Sen mielestä ne ovat olleet huippukivoja. Olimme lupautuneet HSKP:n Koiranpäivän tapahtumaan tokonäytökseen treenikavereiden kanssa. Tapahtuman piti olla huhtikuussa, mutta lumitilanteen vuoksi se siirrettiin toukokuulle. Se oli viime keskiviikkona. Taas satoi… ja se näkyi valitettavasti myös yleisökatona. Meidän piti vetää näytös kahdesti illan aikana läpi, mutta päädyimme vain yhteen esityskertaan huonon sään ja vähäisen yleisömäärän takia.\nTämän lisäksi tuli pari yllätysesiintymistä, kun olin näyttelyviikonloppuna myös Outdoor-messuilla mun koirien kanssa. Sinne ei oltu saatu näytöstä kasaan – mekin olimme siitä jo kertaalleen kieltäydytty treenikavereiden kanssa näyttelyn ja muiden menojen takia. Lähdin sitten melko lyhyellä varoitusajalla jeesaamaan, koska tarvetta esiintyjistä oli. Molemmat koirat saivat näyttää joitain juttuja, ja ottivat myös ilon irti tapahtumasta. Perjantaina oli yksi näytös ja sunnuntaina kaksi. Nämä taasen olivat helteessä, joten säät ovat olleet melkoisen vaihtelevia.\nKoiranpäivän tapahtumassa, c Outi Toni\nYlva seuraa, c Outi Toni\nc Outi Toni\nNyt lauantaina Kentsulla oli tokokoe. Lähtökohdat kisalle eivät olleet mitenkään otolliset, kun meillä oli ollut näytöksiä useampi. Kentsu kun nostaa niistä hieman kierroksia. Eli viikko-ohjelma ennen koetta oli seuraavanlainen: perjantaina näytös, lauantaina 20 h näyttelyreissu, sunnuntaina kaksi näytöstä, maanantaina näytöstreenit (jotka ovat myös aina vähän hurlumhei’tä), tiistaina ”kunnon” treenit (joissa K ei ollut hyvä, kiitos varmaankin kaiken tuon alla olevan ohjelman), keskiviikkona näytös, torstaina ”kunnon” treenit (joissa K oli hyvä!) ja perjantaina päännollauslenkki-ilta. Ei siis mitkään hyvät lähtökohdat kisalle.\nLisäksi Ylvalla oli ollut tärppipäivät juoksussa meneillään, ja Kentsu yritti astua sitä aina kun silmä vältti. Kentsun mielenkiinto Ylvaa kohtaan oli aika yllättävää, koska se on kuitenkin ollut mukana Rimman astutusreissulla asuen samassa mökissä Rimman kanssa sekä viettänyt viikon juoksuisen Sinan kanssa samassa hotellihuoneessa, eikä sitä ole kiinnostanut juoksunartut yhtään. Toki se hetkittäin muistaa hajun merkanneen jotain, mutta yhtä nopeasti se on myös unohtanut asian. Mutta toisin oli Ylvan kanssa. K olisi erittäin mielellään astunut Ylvan, eikä Ylvallakaan ollut asiaan mitään vastaansanomista. Niitä ei voinutkaan jättää kahdestaan yksin. Mun läsnä ollessa K kyllä uskoi ja lopetti yritykset (hetkeksi), mutta veikkaan senkin vieneen siltä hieman voimavaroja.\nKentsu Koiranpäivän tapahtumassa, c Outi Toni\nK teki kisoissa ehjän sarjan. Moni asia oli hyvää ja treenatut jutut olivat menneet eteenpäin. Esimerkiksi nyt K oli tarkkana perusasentojen suhteen ja viimeisteli liikkeiden loput hyvin. Kaukoissa on ollut hieman kuumumista, ja olen sen takia joutunut treenata niitä niin, että tekniikka oli alkanut kärsiä. Nyt olin saanut molempia asioita kuntoon – niin mielentilaa kuin tekniikkaakin. Kiihdyttävät liikkeet onnistuivat mielentilaltaan 50/50. Eli toinen (ruutu) oli oikein hyvä, toisessa (ohjattu) oli vähän kiihtynyt mielentila, mitä varmasti edesauttoi pitkät viiveet, joita liikkuri piti. Tunnari oli jostain syystä tavallista huonompi, ja luoksetulon stopit pitää laittaa nyt erityissyyniin. K kyllä stoppaa hyvin, sitten kun stoppaa… Eli reagoinnissa tuppaa vähän kestämään. Paikallaoloissa K koki jotain haastavaa, koska laittoi makuussa pään maahan. Se on merkki siitä, että tilanteessa on ollut sen mielestä jotain vaikeaa/epämiellyttävää. Lisäksi se oli vetänyt toisen takajalan taakse. Hyvin se onneksi pystyy pompahtamaan istumaan, vaikka makuuasento on tuollainen. Onneksi tällä viikolla Kentsulle on varattuna osteopatia-aika.\nYleisfiilis kisasta ei kuitenkaan ollut ihan niin hyvä kuin toivoisin. K oli edellisessä kisassa mielentilaltaan parempi. Silloin se halusi selvästi tehdä oikein. Nyt se kyllä oli monessa asiassa tarkka, eikä yrittänyt slarvailla missään, näytti iloiselta jne, mutta tunsin kuitenkin, ettei se ollut ihan niin hyvä. Se oli ehkä hieman takki auki -fiiliksellä. Ulospäin sitä ei varmastikaan huomaa, mutta mä tunnen pienen eron. Mä vähän luulen, että väsymys painoi Kentsua. Nyt se saakin ottaa hetken aikaa vähän rennommin, ja sitten jatkamme taas valmistautumista SM:iin. Kokeita meillä ei enää ole ennen sitä, mutta saamme kyllä kisamaisia treenejä järjestämissämme kehätreeneissä.\nTässä muuten linkki Ylvan treeneihin, jotka on kuvattu jo kuukausi sitten. Meillä on ollut hieman toimitusvaikeuksia videon saamisessa nettiin, mutta parempi myöhään kuin ei milloinkaan.\nNamista luopuminen. :) c Anna-Leena Väätänen. Mulla on enemmänkin ihania Anna-Leenan ottamia kuvia Ylvan treeneistä. Pitää laittaa niitä jossain vaiheessa tänne näytille.


Tunne oikeutesi, taiteilija –videosarja perehdyttää kuvataiteilijat tekijänoikeuksiin – Kuvasto\nKun sä teet jonkun teoksen, niin sehän on kuin lapsi sulle. Se on tosi tärkee. — Tekijänoikeuksien lähtöidea on ihan äärimmäisen hyvä. — Emmä tajua näistä mitään.\nNäin sanovat taiteilijat Kuvaston tuottamassa sarjassa ”Tunne oikeutesi, taiteilija”, jossa tekijänoikeuksia lähestytään kuvataiteen eri lajien kautta. Kuvataiteilijoille suunnatun kymmenosaisen videosarjan tavoitteena on lisätä taiteilijoiden tekijänoikeustietämystä. Sarjan ensimmäinen jakso julkaistaan verkossa 16.1.\nVideosarjassa käsiteltäviä tekijänoikeusteemoja lähestytään taiteilijoiden ja kuvataiteen eri lajeja edustavien esimerkkiteosten kautta. Kolmesta viiteen minuuttia kestävät lyhyet videot alkavat peruskäsitteistä, joita myöhemmissä jaksoissa avataan tarkemmin, kuinka oikeuksia sovelletaan käytännössä. Videoiden teemoja täydentävät jaksojen yhteydessä julkaistavat verkkoartikkelit.\nKuvaston toiminnanjohtaja Tommi Nilssonin mukaan kuvataiteilijat kokevat tekijänoikeudet erittäin tärkeiksi, mutta usein hankaliksi ja monimutkaisiksi ymmärtää.\n– Tekijöiden tulisi saada perustiedot tekijänoikeuksista jo opintojensa aikana. Tässä on vielä taideopetuksessa parannettavaa, sanoo Nilsson.\nKuvaston tavoitteena on edistää kuvataiteen tekijänoikeuksien tuntemusta.\n– Ymmärrys tekijänoikeuden merkityksestä on olennainen osa taiteilijan työelämätaitoja. Videosarjan tarkoituksena on havainnollistaa eri näkökulmista, miten oikeudet kytkeytyvät taiteilijan työhön, kertoo Nilsson.\nVideot tarjoavat myös taideyleisölle mahdollisuuden tutustua taiteilijoiden työhön. Ne auttavat ymmärtämään, miksi tekijänoikeudet ovat taiteilijoille tärkeitä. Tekijöiden puheenvuorojen lisäksi sarjan viimeisissä jaksoissa kuullaan tekijänoikeuksista taidemuseon ja taiteen kuluttajan näkökulmasta.\nSarjassa mukana olevat taiteilijat esitellään ensimmäisessä ”Tekijänoikeuksista”-jaksossa: graffititaiteilija Tero Karvinen, yhteisö- ja ympäristötaiteilija Kaisa Salmi, kuvataiteilija J. A. Juvani, valokuvaaja Daniel Oros Molina, kuvataiteilijat Timo Bredenberg ja Ismo Torvinen, kuva- ja mediataiteilija Martta Tuomaala sekä sarjakuvataiteilija Anni Nykänen. Sarjan tekoon ovat osallistuneet lisäksi erikoissuunnittelija Sanna Hirvonen Nykytaiteen museo Kiasmasta, Hálo from North -merkin vaatesuunnittelija Jukka Puljujärvi sekä taidenäyttelyiden kuluttaja Aura Vilkuna.\nVideosarjan ovat suunnitelleet ja toteuttaneet kuvataiteilija Mari Ljokkoi ja kuvataiteilija, kulttuurituottaja Elsa Trzaska.\nSarjan jaksot julkaistaan viikon välein Kuvaston Youtube-kanavalla ja verkkosivuilla 16.1. alkaen.\nMari Ljokkoin ja Elsa Trzaskan videoterveiset (lisää tekstitykset valikosta kohdasta ”Tekstitykset”)


Diamonds & Pearls: TOUCH DOWN LONDON TOWN\nNoin kuukauden päivät takaperin viileenä torstai iltana mä istuin Helsinki-Vantaan lentokentän kahvilassa nauttien Brämhultsin mehua ja Daim kakkua, samalla kun odottelin lentoani Lontooseen lähteväksi.\nMä en aikasemmin ollu oikeastaan ku vaihtanu konetta Englannissa ja nyt viimein pääsin sitten ihan viettämään kokonaisen pitkän viikonlopun tutustumalla safkaan, kulttuuriin, ja tietty kauppoihin. Käytin ekan perjantai päivän ihan straight up turistina pööpöilyyn, ja yritin vähän hamottaa paikkoja. Mä asuin Bayswaterissa joka oli hyvällä mestalla, siit pääs joka paikkaan nopeesti. Asuin ekaa kertaa ikinä hostellissa muiden ihmisten kanssa samassa huoneessa, joka oli täl kertaa mulle jotain uutta. Intin jälkeen ei olekkaan tullu punkassa nukuttua, ja meiän huoneen näköala oli suoraan talkkarin varastoon. Lavish.\nTietty London Eye piti käydä tsekkaa, ja Big Ben. Sain osakseni myös paikallista säätä heti stereotyyppisen sateen merkeissä. Olin onneks varautunu sontsan kanssa. Kävin kanssa syömässä Garfunkel´sissa vähän lammasta ja huomasin välittömästi ettei ehkä mun ruokailutottumukset kohtaa paikallisen väen kanssa ja aloin etsiä vaihtoehtoisia ratkasuja, vaikkakin lammas uppoo aina.


Mikä on premium -verkkotunnus? | Verkkotunnukset - GoDaddy Ohje FI\nPremium -verkkotunnukset ovat lyhyitä, tarttuvia ja mieleenpainuvia nimiä, jotka on jo rekisteröity henkilölle, yhteisölle tai organisaatiolle. Premium -verkkotunnuksen hinta voi vaihdella kysynnän mukaan kolmesta väliviivasta 7 -väliviivaan.\nJos sinä etsiä premium -verkkotunnusta joka on jo rekisteröity, suoritamme perushakun käyttämällä antamaasi nimeä ja annamme luettelon vaihtoehtoisista verkkotunnuksista, jotka saatat olla kiinnostunut rekisteröimään. Luetamme Premium -verkkotunnukset -välilehdellä verkkotunnukset, joita niiden omistajat voivat myydä. Voit ostaa ne kauttamme.\nJos haluat ostaa premium -verkkotunnuksen, lisää se vain ostoskoriisi ja jatka kassalle. Maksuja on kaksi: siirtomaksu ja rekisteröintimaksu. Myyntivero on voimassa premium -verkkotunnusten kohdalla. Maksun jälkeen verkkotunnus siirtyy hetkeksi tilille, jonka jälkeen siirrämme sen tilillesi. Veloitamme myöhemmistä uusimisista normaalilla uusintahinnalla, ellei premium -verkkotunnuksessa ole erityistä uusimishintaa. Voit käyttää tilisi verkkotunnusta sen jälkeen, kun siirto on suoritettu loppuun.


Belgistettyä elämää: Elvis\nNo ei minulle pitänyt Rähjän jälkeen tulla enää kissaakaan. En yksinkertaisesti uskonut, että voisin saada yhtä mukavan kotitiikerin vielä huusholliini. Jossain vaiheessa, kun Saku ja Rähjä olivat talon eläinkunnan edustajat, haaveilin alkavani löytökissojen sijoituskodiksi. Sittemmin olen ajatellut, että tämä voi toteutua ehkä joskus, kun ei ole enää koiraa talossa.\nKokeilla kävi löytölältä kissaherra Jasper, mutta se ei suopunut koiralle yhtään ja palasi löytölälle. Jasupossu löysi onneksi pian uuden, paremman kodin :) Seuraavaksi mietin, josko pitäisi sitten kuitenkin tarjota koti kissanpennulle. Sellaisenkin löytäminen tuntui olevan kiven alla ja laitoinkin naamakirjaan huvittuneen statuksen, että miten voi olla, ettei löydy kotia tarvitsevaa kissaa tästä maasta..? Ja heti tärppäsi. Kaveri laittoi hetikohta viestiä, että heidän kissalle pitäisi löytyä uusi koti. On tottunut heidän koiraan ja on kiva luonteeltaan. Niinpä Elvis matkasi toisen ystäväni kyydissä jouluaaton aattona koeajalle meille.\nRaasu se oli pissannut matkalla alleen ja oli häkistä pois päästessään ihan puulla päähän lyöty. Vapautin sen kylppärissä, jottei sen tarvitsisi heti ekana törmätä koiraan, mutta sisukkaasti se vaati päästä kylppäristä talon puolelle. Koirakin oli vastassa heti oven takana, mutta Elvis käveli mistään välittämättä kylmän viileästi mutkan talossa, innoissaan leikkiin kutsuvan koiran jalkojen välistä pujotellen ja palasi sitten kylppäriin. Siellä se hetken mittaili etäisyyksiä ja sukelsi sitten pyykkikaapin alle, missä se sitten olikin het monta päivää, öisin kävi salaa syömässä ja hiekkalaatikolla.\nEnsin Elvis laajensi reviirinsä kaapin alta saunaan ja kun tilasin sille netistä kiipeilypuun, se uskaltautui myös olohuoneeseen. Kiipeilypuusta pääsi kätevästi hyppäämään myös kirjahyllyn päälle. Elvis antoi koiralle muutamia mahdollisuuksia lähempään tutustumiseen, mutta Penni kun on vähän kohellin, niin eipä niistä ylimpiä ystäviä tullut. Kissat ei kauheasti arvosta kun niiden päälle astutaan nenätellessä tai kun niitä lämitään leikkisästi tassulla.\nEemis jännittää saunassa...\nNyttemmin Elvis liikkuu talossa vapautuneemmin. Ei se vieläkään mielellään ole lattiatasossa koiran kanssa, mutta sohvalle voi jo tulla seuraa pitämään ja superhienoa on tietenkin silloin, kun koira on takapihalla ja Kingi saa Kissan Oman Leikkihetken.\nYleensä Elvis vaan köllöttää vakiopaikoissaan, mutta epäsäännöllisin väliajoin se järjestää minulle sydäreitä ja kylmiä väreitä istumalla yhtäkkiä jossain, missä en olettanut sen olevan (sängyn vieressä, sohvan takana, suihkunurkkauksessa) ja tuijottamalla vaan hiljaa ja hievahtamatta. Se on oikeasti kuin jostain kauhuleffasta :D Ulkona ollaan varovasti yritetty käydä tuossa omalla takapihalla pari kertaa, mutta Kingi on sitä mieltä, että maailma on pelottava paikka ja oma koti kullan kallis, vaikka sitten belginkin kera.\nSuuret oli minulla suunnitelmat myös Elviksen ruokinnan suhteen sen saapuessa. Olin muka päättänyt laittaa senkin osin raakaravinnolle. Kissa oli kuitenkin toista mieltä monesta ruokaan liittyvästä asiasta ja toistaiseksi olen saanut vain Friskies-raksut vaihdettua Orijeniin ja Ziwipeakiin ja löytänyt muutaman lihaisamman märkäruuan, joka kelpaa. Marketin märkäruuistakin olen löytänyt muutaman (ehdottomasti) kastikeversion, jotka uppavat raakaruualla tuunattunakin.\nElvis on syntynyt 31.12.05 tai 1.1.06. Hieno, komea, helppo ja vaivaton miäs on meidän Elvis :)